钦定古今图书集成/明伦汇编/闺媛典/第304卷 > 皇清三十七 > 陆奇谟妻陈氏
## 钦定古今图书集成/明伦汇编/闺媛典/第304卷 > 皇清三十七 > 陆奇谟妻陈氏

按《马邑县志》：陈氏，生员陆奇谟妻。年十六归谟，事继姑张氏惟谨，篝灯佐读，至丙夜弗倦。越三年，谟忽病不起，子既治甫周岁，稍长，俾受教于伯父奇计。未几，奇计妻张氏亡，子既作方髫龀，氏曰：“侄无母，犹吾子之无父。” 抚之如己子，治作皆得补弟子员。氏年七十九终。